पुरुष हो कर नारी कपड़े पहनना या नारी हो कर पुरुष भेष बनाना उतना आसान नहीं जितना आप सोच सकते हैं क्योंकि हारमोन लेने और ओप्रेशन होने के बावजूद लोग पहचान जाते हैं कि वे सामान्य नारी या पुरुष नहीं, और क्रूरता से उनकी हँसी उड़ाते हैं, या उनसे बात नहीं करना चाहते. जो व्यक्ति सेक्स बदलाना चाहता है उसमें इस तरह की स्थितियों का सामना करना साहस चाहिये. यह साहस भी चाहिये कि उनके मित्र, उनके परिवार के लोग शायद इस बात से खुश न हों और उनसे नाता तोड़ लें, तो उसे स्वीकार कर सके. जब यह पक्का हो जाये कि उस व्यक्ति में अपनी यौन पहचान बदल कर जीने का साहस है, वह सब कठिनाईयों से लड़ने के लिए तैयार है तभी ओप्रेशन किया जाता है. पुरुष से नारी बनने का ओप्रेशन कुछ सरल है जबकि नारी से पुरुष बनने का ओप्रेशन कुछ अधिक कठिन है. इस तरह के सेक्स बदले हुए नारी या पुरुष में यौन सम्बंध बनाने की सारी क्षमता होती है, पर न तो नारी बना पुरुष कभी गर्भवती बन सकती है और न ही नारी से पुरुष बनने वाला व्यक्ति में बच्चे पैदा करने के लिए वीर्य हो सकता है.